**МОНГОЛ УЛСЫН ЗАСГИЙН ГАЗРЫН ТОГТООЛ ГАЗРЫГ УЛСЫН ТУСГАЙ ХЭРЭГЦЭЭНД АВАХ ТУХАЙ**

|  |  |  |
| --- | --- | --- |
| 2012 оны 4 дүгээр сарын 25-ны өдөр |  | Улаанбаатар хот |

**Дугаар 136**

Газрын тухай хуулийн 18.1.2, Ашигт малтмалын тухай хуулийн 9.1.7-д заасныг үндэслэн Монгол Улсын Засгийн газраас ТОГТООХ нь:

1. Монгол Улсын Засгийн газар, Америкийн Нэгдсэн Улсын Засгийн газар хооронд байгуулсан Санамж бичгийн дагуу Говь-Алтай аймгийн Тайшир, Дорноговь аймгийн Эрдэнэ, Дорнод аймгийн Хөлөнбуйр сумын нутаг дэвсгэрт байгуулагдсан газар хөдлөлтийг судлах “ERMAR”, “ALMAR”, “DOMAR” сүлжээ станц байрладаг газрыг улсын тусгай хэрэгцээнд авч, талбайн хэмжээ, солбицлыг хавсралт ёсоор баталсугай.

2. Улсын тусгай хэрэгцээнд авсан газрын талбайг кадастрын зураг зүйн бүртгэл болон мэдээллийн санд оруулахыг Зам, тээвэр, барилга, хот байгуулалтын сайд Ц.Дашдорж, Эрдэс баялаг, эрчим хүчний сайд Д.Зоригт нарт даалгасугай.

3. Тусгай хэрэгцээнд авсан газрын талбайтай бүхэлдээ болон хэсэгчлэн давхацсан ашигт малтмалын хайгуулын талбайд хайгуулын тусгай зөвшөөрөл эзэмшигч хуулийн этгээдээр нөхөн сэргээлт хийлгэж зохих журмын дагуу хүлээж авах ажлыг зохион байгуулахыг Говь-Алтай, Дорнод, Дорноговь аймгийн Засаг дарга нарт даалгасугай.

**Монгол Улсын Ерөнхий сайд                                            С.БАТБОЛД**

**Зам, тээвэр, барилга, хот**

**байгуулалтын сайд                                                        Ц.ДАШДОРЖ**

Монгол  Засгийн газрын 2012 оны 136 дугаар

                                                                                                                   тогтоолын хавсралт

УЛСЫН ТУСГАЙ ХЭРЭГЦЭЭНД АВАХ ГАЗРЫН

ТАЛБАЙН ХЭМЖЭЭ, СОЛБИЦОЛ

|  |  |  |  |  |  |  |
| --- | --- | --- | --- | --- | --- | --- |
| № | Талбайн нэр | Аймаг, сумын нэр | Солбицлууд | | Тусгай хэрэгцээнд авах газрын талбайн хэмжээ (га) | Тусгай хэрэгцээнд авсан зорилго |
| 1 | "ERMAR" | Дорноговь  аймгийн  Эрдэнэ сум | 44 01 28.5462  44 05 45.4792  44 05 27.8274  44 01 10.3544 | 110 48 51.7276  110 49 17.6888  110 55 09.9967  110 54 44.9849 | 6265.147 | Монгол Улс, Америкийн Нэгдсэн Улсын хооронд байгуулсан Санамж бичгийн дагуу газар хөдлөлтийг бүртгэх чичирхийллийн станц байгуулж, үйл ажиллагаа явуулах |
| 2 | "ALMAR" | Говь-Алтай аймгийн  Тайшир сум | 46 32 54.4802  46 38 01.1409  46 38 32.1836  46 33 24.6388 | 96 21 10.2242  96 20 21.0384  96 27 00.0413  96 27 48.7425 | 8155.6325 |
| 3 | "DOMAR" | Дорнод аймгийн  Хөлөнбуйр сум | 47 43 17.6119  47 43 44.2907  47 39 34.8400  47 39 08.6268 | 113 07 13.3033  113 01 03.6576  113 00 24.4313  113 06 35.1842 | 6017.43 |